નામ, ઉંમર, કુટુંબીજનોની સંખ્યા અભ્યાસ, નોકરી-ધંધાની વિગતો ઉપરાંત ઘર પાકું છે કે કાચું બાંધેલું છે? ઘરમાં ઓરડા કેટલા છે, સુખસગવડનાં સાધનો કેટલાં છે તેની વિગતો પણ નોંધવામાં આવે છે. ધર્મ, સંપ્રદાય ઉપરાંત જ્ઞાતિ અને જાતિની નોંધ પણ કરવામાં આવતી હતી. આ બધી વિગતોના સંખ્યાવાર અને ટકાવારી પ્રમાણે હેવાલો પ્રસિદ્ધ કરવામાં આવે છે અને આ હેવાલો તૈયાર કરવામાં પાંચ-છ વરસ લાગી જાય છે. આ હેવાલો પ્રસિદ્ધ થાય ન થાય ત્યાં બીજી વસતી ગણતરીની સાલ પણ આવી જાય છે.